קארן ברגר

קארן ברגר (באנגלית: Karen Berger; נולדה ב-26 בפברואר 1958) היא עורכת קומיקס אמריקאית. היא מוכרת בעיקר בזכות תפקידה המכריע ביצירת החותם ורטיגו של DC קומיקס בשנת 1993. ברגר שימשה כעורכת הראשית של הקו מהיווצרותו ועד שנת 2013. כיום היא מנהלת את Berger Books, חותם המפרסם קומיקס בבעלות יוצרים שיוצא לאור בידי דארק הורס קומיקס. ברגר למדה ספרות אנגלית ותולדות האמנות בברוקלין קולג', ועם סיום לימודיה בשנת 1979, נכנסה למקצוע הקומיקס כעוזרת של העורך פול לויץ ב-DC. מאוחר יותר היא הפכה לעורכת של לויץ עצמו כשכתב את לגיון גיבורי-העל. היא הביעה יותר עניין בקומיקס אימה, ועד מהרה הפכה לעורכת של כותר האימה House of Mystery, ותרמה רבות בטיפוח הספר היצור מן הביצה של אלן מור, ולקחה את המושכות על העריכה של הספר מהיוצר המשותף לן וין. היא ערכה גם את Amethyst, Princess of Gemworld. מאוחר יותר היא עזרה להביא את עבודתו של ניל גיימן לקהל הרחב בכך ששכרה אותו לכתוב את סנדמן. הצלחתם של כותרים אלה ונכונותה לעזור לסופרים שעבדו עמה למתוח את הגבולות של מה שניתן לעשות בספרי קומיקס מיינסטרים, הביאו ליצירת קו ורטיגו המיועד לקוראים בוגרים בשנת 1993. הכותרים המצליחים תחת חותם זה כוללים את פייבלס, Hellblazer, The Invisibles, 100 Bullets, פריצ'ר, וי פור ונדטה ו-Y: האיש האחרון. ברגר נשואה לריצ'רד ברונינג, שעבד בעבר גם הוא ב-DC. בשנת 2007 מונתה ברגר לעורכת המפקחת (יחד עם העורכת הבכירה שלי בונד) של מינקס, חותם קומיקס חדש שפורסם על ידי DC. מינקס פרסמה קומיקס ורומנים גרפיים המיועדים לבנות מתבגרות עד לביטולו בשנת 2008. ב-3 בדצמבר 2012, הודיעה ברגר על פרישתה מתפקידה כעורכת בכירה וסמנכ"לית בכירה לחותם ורטיגו של DC Entertainment וכי היא תישאר עד מרץ 2013 כדי לסייע במעבר לצוות מערכת חדש. הניו יורק טיימס תיאר את ברגר ועזיבתה את ורטיגו במאמר שכותרתו "האמא של 'הדברים המוזרים' בקומיקס עוברת הלאה". בפברואר 2017 דארק הורס קומיקס הודיעה כי קארן ברגר תפקח על קו חדש של קומיקס בבעלות היוצרים שתוציא לאור תחת השם: Berger Books. הקומיקס המלא הראשון של Berger Books היה Hungry Ghosts # 1, (שנכתב על ידי אנתוני בורדיין וג'ואל רוז ), שנמכר בחנויות הקומיקס ב-31 בינואר 2018. ברגר זכתה בפרס אינקפוט בשנת 1990,ֿ בשלושה פרסי אייזנר (1992, 1994 ו-1995 ), ובפרס Comics Buyer's Guide לעורך האהוב מדי שנה בין השנים 1997 עד 2005. קארן ברגר, ברשת החברתית אקס (טוויטר) קארן ברגר, ברשת החברתית אינסטגרם ריאיון עם קארן ברגר באתר Sequential Tart Irvine, Alex (2008). "House of Mystery". In Dougall, Alastair (ed.). The Vertigo Encyclopedia. New York: Dorling Kindersley. p. 88. ISBN 0-7566-4122-5. OCLC 213309015. Jewish Women's Archive. "Karen Berger". Jewish Women's Archive. נבדק ב-23 ביוני 2018. {{cite web}}: (עזרה) Darius, Julian (3 בדצמבר 2012). "Karen Berger to Leave DC". Sequart.org. Sequart. נבדק ב-23 ביוני 2018. {{cite web}}: (עזרה) Schneider, Karl (2006-11-29). "DC to launch "Minx" comic for girls". Mania: Beyond Entertainment. אורכב מ-המקור ב-2008-07-12. נבדק ב-2008-07-22. "Karen Berger Steps Down as Vertigo Executive Editor, SVP". 2012-12-03. נבדק ב-2012-12-03. Itzkoff, Dave (29 במאי 2013). "Comics' Mother of 'the Weird Stuff' Is Moving On". {{cite web}}: (עזרה) Amato, Peter (17 בפברואר 2017). "Dark Horse Announces New Line of Books Overseen by Vertigo Founder Karen Berger". {{cite web}}: (עזרה) "New Releases For 1/31/2018". PreviewsWorld.com. Diamond Comic Distributors. בינואר 2018. אורכב מ-המקור ב-10 בפברואר 2019. נבדק ב-10 בפברואר 2019. {{cite web}}: (עזרה) Inkpot Award 1992 Will Eisner Comic Industry Award Nominees and Winners at the Comic Book Awards Almanac 1994 Will Eisner Comic Industry Award Nominees and Winners at the Comic Book Awards Almanac 1995 Will Eisner Comic Industry Award Nominees and Winners at the Comic Book Awards Almanac